CELEX: 62011TN0503
Language: fi
Date: 2011-09-27 00:00:00
Title: Asia T-503/11: Kanne 27.9.2011 — Al-Aqsa v. neuvosto

26.11.2011   
            
            
               FI
            
            
               Euroopan unionin virallinen lehti
            
            
               C 347/38
            
         Kanne 27.9.2011 — Al-Aqsa v. neuvosto
   (Asia T-503/11)
   2011/C 347/69
   Oikeudenkäyntikieli: hollanti
   
      Asianosaiset
   
   
      Kantaja: Stichting Al-Aqsa (Heerlen, Alankomaat) (edustaja: advocaat A. van Eik)
   
      Vastaaja: Euroopan unionin neuvosto
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa neuvoston täytäntöönpanoasetuksen N:o 687/2011 siltä osin kuin sitä sovelletaan kantajaan
            
         
               —
            
            
               toteaa, ettei asetusta (EY) N:o 2580/2001 ole sovellettava kantajaan
            
         
               —
            
            
               velvoittaa neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kymmeneen kanneperusteeseen.
   
               1)
            
            
               Ensimmäinen kanneperuste, joka perustuu siihen, että täytäntöönpanoasetus N:o 687/2011, (1) siltä osin kuin se koskee kantajaa, on hyvän oikeudenhoidon ja prosessiekonomian periaatteiden vastainen, koska unionin yleisen tuomioistuimen 9.9.2010 antamasta tuomiosta tehdyt valitukset ovat vielä vireillä unionin tuomioistuimessa ja koska Alankomaiden ulkoasiainministeriö on tehnyt 18.4.2011 päätöksen, jonka mukaan terrorismin vastaista asetusta 2007-II sovelletaan kantajaan.
            
         
               2)
            
            
               Toinen kanneperuste, joka perustuu siihen, ettei kantaja kuulu yhteisen kannan (2) soveltamisalaan.
            
         
               3)
            
            
               Kolmas kanneperuste, joka perustuu siihen, ettei mikään yhteisen kannan 1 artiklan 4 kohdassa tarkoitettu toimivaltainen viranomainen ole tehnyt päätöstä. Turvaamistoimista päättävän tuomarin 3.6.2003 tekemää päätöstä kuten myöskään 18.4.2011 tehtyä päätöstä, jonka mukaan terrorismin vastaista asetusta 2007-II sovelletaan kantajaan, ei voida pitää toimivaltaisen viranomaisen päätöksenä.
            
         
               4)
            
            
               Neljäs kanneperuste, joka perustuu siihen, ettei mikään osoita kantajalla olevan yhteisen kannan 1 artiklan 3 kohdan k alakohdassa edellytettyä tietoisuutta.
            
         
               5)
            
            
               Viides kanneperuste, joka perustuu siihen, ettei kantajan voida epäillä (enää) edistävän terroritekojen toteuttamista, koska sitä ei voida todeta turvaamistoimista päättävän tuomarin 3.6.2003 tekemästä päätöksestä eikä Alankomaiden ulkoasiainministeriön 18.4.2011 tekemästä päätöksestä, jonka mukaan terrorismin vastaista asetusta 2007-II sovelletaan kantajaan.
            
         
               6)
            
            
               Kuudes kanneperuste, joka perustuu olennaisten muotomääräysten noudattamatta jättämiseen ja harkintavallan ylittämiseen. Kantajan mukaan neuvosto on menetellyt virheellisesti jättäessään uudelleenarvioinnin tekemättä, eikä neuvostolle kuuluvan todistustaakan edellyttämää näyttöä luettelossa pysyttämistä koskevan päätöksen tekemiseksi ole.
            
         
               7)
            
            
               Seitsemäs kanneperuste, joka perustuu suhteellisuusperiaatteen loukkaamiseen.
            
         
               8)
            
            
               Kahdeksas kanneperuste, joka perustuu ihmisoikeuksien ja perusvapauksien suojaamiseksi tehdyn yleissopimuksen ensimmäisen lisäpöytäkirjan 1 artiklan ja Euroopan unionin perusoikeuskirjan 17 artiklan loukkaamiseen, koska täytäntöönpanoasetus merkitsee suhteetonta puuttumista oikeuteen nauttia omaisuudesta.
            
         
               9)
            
            
               Yhdeksäs kanneperuste, joka perustuu SEUT 296 artiklan virheelliseen soveltamiseen.
            
         
               10)
            
            
               Kymmenes kanneperuste, joka perustuu oikeuteen tehokkaisiin oikeussuojakeinoihin ja puolustautumisoikeuksiin, koska neuvosto ei ole esittänyt riittävästi täsmennettyä ja konkreettista tietoa siitä, miksi luettelossa pysyttäminen on tarpeen.
            
         
      (1)  Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetusten (EU) N:o 610/2010 ja (EU) N:o 83/2011 kumoamisesta 18.7.2011 annettu neuvoston täytäntöönpanoasetus (EU) N:o 687/2011 (EUVL L 188, s. 2).
   
      (2)  Erityistoimenpiteiden toteuttamisesta terrorismin torjumiseksi 27.12.2001 hyväksytty neuvoston yhteinen kanta (EYVL L 344, s. 93).